
1. Asjaolud ja menetluse käik

Narva Linnavalitsus on 09.09.2009 võtnud vastu korralduse nr 990-k „Narva linna 2009.aasta eelarves ettenähtud kulude tegemise piiramine“.  Tuginedes Narva linna 2009.aasta eelarve täitmisele  tulude osas ja linna eelarvesse tulude laekumise prognoosile (sh füüsilise isiku tulumaksu laekumist ning rajatiste ja hoonete müügitulu) on vajalik muuta eespool nimetatud korraldust  ja piirata linnaeelarve kassalise teenindamise tagamiseks ning rahavoogude juhtimiseks linnaeelarves põhieelarve (eelarve 2009.a.) arvelt ettenähtud kulude tegemist.

2. Õiguslikud alused 

Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Narva Linnavolikogu 14.05.2009 määruse „Narva linna 2009.aasta eelarve muutmine“ nr 18 punkti 1.7 alusel on linnavalitsusel õigus piirata linnaeelarves ettenähtud kulude tegemist. Vastavalt Vabariigi Valitsuse 27. augusti 2009. a määruse nr 145 „Vabariigi Valitsuse 5. märtsi 2009. a määrusele nr 49 ““2009. aasta riigieelarve seaduses” kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord” muutmine” jaotatakse kohaliku omavalitsuse üksustele hariduskulude toetuse eraldist.
3. Otsus

Muuta Narva Linnavalitsus on 09.09.2009 võtnud vastu korralduse nr 990-k „Narva linna 2009.aasta eelarves ettenähtud kulude tegemise piiramine“ punkt 3 ja sõnastada see järgmiselt:
3.1. Vähendada Narva Linnavalitsuse Kultuuriosakonna 2009.aasta eelarvet riigieelarve osas summas 3 038,4 tuh.krooni.
3.2. Suurendada Narva Linnavalitsuse Linnavara- ja Majandusameti 2009.aasta eelarvet riigieelarve osas summas 1 850 tuh.krooni.
3.3. Piirata Narva linna 2009.aasta eelarves põhieelarve (eelarve 2009.a.) arvelt kavandatud kulude tegemise vastavalt lisale.
3.4. Narva linna ametiasutustel esitada Narva Linnavalitsusele käesoleva aasta 28. oktoobriks kulude piiramiseks teostatavate toimingute loetelu koos seletuskirjaga vastavalt kulude jaotusele majandusliku sisu järgi.  
4. Rakendussätted

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

Narva linna 2009.aasta eelarve põhieelarve arvelt kavandatud kulusid piiratakse summas 47 558,5 tuh.krooni. Alljärgnevalt on esitatud andmed linna ametiasutuste lõikes.

Tuhandetes kroonides

	Nimetus
	Summa

	Narva Linnavalitsuse Kultuuriosakond 
	20 764,8

	Narva Linna  Sotsiaalabiamet
	2 350,2

	Narva Linnavalitsuse Linnavara- ja Majandusamet
	12 133,8

	Narva Linnavolikogu Kantselei
	903,6

	Narva Linnakantselei (sh Linnaarstiteenistus, Linnaarhiiv)
	2 773,4

	Narva Linnavalitsuse Rahandusamet, sh laenude tagastamine ja intressi tasumine 
	4 197,3

	Narva Linnavalitsuse  Arhitektuuri- ja Linnaplaneerimise Amet
	1 231,7

	Narva Linna Arenduse ja Ökonoomika Amet
	1 354,9

	Reservfond
	1 848,8

	Kokku 
	47 558,5


